## Rješenje Ustavnog suda Republike Hrvatske broj U-VII-235/1992. od 10. kolovoza 1992.

### NN 50/1992 (11.8.1992.), Rješenje Ustavnog suda Republike Hrvatske broj U-VII-235/1992. od 10. kolovoza 1992.

# USTAVNI SUD REPUBLIKE HRVATSKE

Ustavni sud Republike Hrvatske, na sjednici 10. kolovoza 1992. godine,
donio je

## RJEŠENJE

1. Odbija se žalba Hrvatske socijalno liberalne stranke protiv rješenja
Izborne komisije Republike Hrvatske označenog kao Klasa: 013-03/92-01/05,
Urbr.: 58805-92-423 od 4. kolovoza 1992.

2. Ovo će se rješenje objaviti u "Narodnim novinama".

Obrazloženje

U izreci navedenim rješenjem Izborne komisije Republike Hrvatske, odbijen
je prigovor Hrvatske socijalno liberalne stranke prema kojem bi razlika
izmedu broja birača upisanih u zaključene i potvrdene popise
birača nadležnih organa uprave, dostavljene na biračka mjesta
prije izbora, i broja birača upisanih u iste popise birača
nakon zaključenja izbora, mogla bitno utjecati na rezultat izbora
u izbornoj jedinici LII. Razlozi izneseni u prigovoru ponovljeni su i u
žalbi. Postupajući po žalbi Ustavni sud Republihe Hrvatske, nakon
provedenog postupka, tijekom kojeg je pregledan cjelokupni izborni materijal
izborne jedinice LII. utvrdio je da je u toj izbornoj jedinici broj birača
po izvodu iznosio 77574, od čega je glasovalo 54254, a osim njih
801 osoba glasovala je s potvrdom. Iz žalbenih navoda dade se zaključiti
da žaliteljica smatra da je razlika u broju birača nastala tako
da su u prvotni popis nepropisno dopisane osobe koje se u prvotnom popisu
nisu nalazile. Sud je utvrdio da se ne radi o dopuni postojećih spiskova,
već je razlika o kojoj je riječ nastala tako da je 801 osoba
glasovala s potvrdom. Potvrde su izdavane temeljem članka 31. Zakona
o popisima biraća ("Narodne novine", broj 19/92) prema
kojem hrvatski državljani koji imaju biračko pravo, a nisu upisani
u izvode zaključenih i potvrđenih popisa birača dostavljenih
na biraćka mjesta, mogu na dan izbora dokazivati pravo na glasovanje
potvrdom nadležnog organa. Provjera navoda iz žalbe u svezi s devet imena
naznačenih s adresom Bogovićeva 2, pokazala je da osobe pod
rednim brojem 63. 67. 79, 82, 92 i 102 jesu u biraćkom spisku, no
nisu zaokružene kao osobe koje su glasovale. da su osobe pod rednim brojem
61 i 62 glasovale prema biračkom spisku te da se u Prijavnom uredu
i dalje vode na istoj toj adresi, a da je osoba pod rednim brojem 69 glasovala
u izbornoj jedinici LII. dok se u Prijavnom uredu vodi na adresi Vlade
Popovića 19. Što se tiće broja nevažećih listića,
oni nisu relevantni za rezultat izbora. Prema tome rezultat zakonito provedenih
izbora u izbornoj jedinici LII. u odnosu na kandidate dr. Nedjeljka Mihanovića
i Relju Bašića je slijedeći: za dr. Nedjeljka Mihanovića
glasovalo je 15328 glasača, a za Relju Bašića 14788. Pregledom
izbornog materijala utvrdeno je da su izbori u izbornoj jedinici LII. provedeni
u skladu s Ustavom i zakonom i da nisu počinjene povrede na koje
ukazuje žaliteljica. Stoga je žalbu valjalo odbiti. Objava ovog rješenja
temelji se na čl. 20. st.1. Ustavnog zakona o Ustavnom sudu Republike
Hrvatske.

Broj : U-VII-235/ 1992

Zagreb, 10. kolovoz 1992.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 50/1992-1329